Hydrornis

Hydrornis estas genro de birdoj el la familio de pitedoj. Ĝi enhavas 13 speciojn, kiuj troviĝas en Azio, ĉefe en sudorienta Azio.

Taksonomio
Laŭ AviListAviList v2025, konsultita la 27-an de jan. 2026., jen ĉi-sube la listo de la akceptitaj taksonoj por tiu genro, kaj ties Esperantaj nomojOrnitologia taksonomio.:

Passeriformes - paseroformaj
Pittidae - pitedoj
Hydrornis Blyth, E, 1843
Hydrornis phayrei (Blyth, E, 1862) - orela pito
Hydrornis oatesi Hume, AO, 1873 - rufnuka pito
Hydrornis nipalensis (Hodgson, BH, 1837) - blunuka pito
Hydrornis soror (Wardlaw-Ramsay, RG, 1881) - blupuga pito
Hydrornis caeruleus (Raffles, TS, 1822) - giganta pito
Hydrornis schneideri (Hartert, EJO, 1909) - bludorsa pito
Hydrornis irena (Temminck, CJ, 1836) - malajzia pito
Hydrornis guajanus (Müller, PLS, 1776) - java pito
Hydrornis schwaneri (Bonaparte, CLJL, 1850) - bornea pito
Hydrornis baudii (Müller, S; Schlegel, H, 1839) - bluĉapa pito
Hydrornis cyaneus (Blyth, E, 1843) - blua pito
Hydrornis elliotii (Oustalet, J-FÉ, 1874) - striventra pito
Hydrornis gurneyi (Hume, AO, 1875) - nigraventra pito

Tiu genro antaŭe estis kunfandita kun la granda genro Pitta, sed surbaze de la rezultoj de genetika studo publikigita en 2006, la familio Pittidae, tiam unugenra, estis dividita en tri genrojn.

Etimologio
La scienca genra nomo Hydrornis estas vortokunfando de la antikvaj grekaj ὕδωρ (hudor = akvo) kaj ὄρνις, ὄρνιθος (ornis, ornitos = birdo), kaj signifas laŭvorte "akvobirdo"Birds of the World, Blue Pitta.. Tiu nomo estis elektita rilate al la ekologio de ĉi tiuj birdoj, kiuj ofte vivas en humidaj arbaroj, proksime al riveretoj kaj bone akvumitaj areoj, kvankam ili ne estas strikte akvaj.

Referencoj

Kategorio:Pitedoj
Kategorio:Paseroformaj
Kategorio:Birdoj de Azio